ระเบียบสำนักเลขาธิการนายกรัฐมนตรีระเบียบสำนักเลขาธิการนายกรัฐมนตรีว่าด้วยข้อมูลข่าวสารของราชการพ.ศ.๒๕๔๓[๑] เพื่อให้การดำเนินงานตามพระราชบัญญัติข้อมูลข่าวสารของราชการพ.ศ. ๒๕๔๐ ของสำนักเลขาธิการนายกรัฐมนตรีเป็นไปด้วยความเรียบร้อย รวดเร็วและมีประสิทธิภาพ สำนักเลขาธิการนายกรัฐมนตรี จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบสำนักเลขาธิการนายกรัฐมนตรีว่าด้วยข้อมูลข่าวสารของราชการ พ.ศ. ๒๕๔๓ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบ ข้อบังคับและคำสั่งอื่นใดของสำนักเลขาธิการนายกรัฐมนตรีในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการลูกจ้าง และผู้มาช่วยปฏิบัติงานของสำนักเลขาธิการนายกรัฐมนตรีข้อ ๕ ในระเบียบนี้ข้อมูลข่าวสารของราชการหมายความว่า สิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใด ๆที่อยู่ในความครอบครองหรือควบคุมดูแลของสำนักเลขาธิการนายกรัฐมนตรีตามกฎหมายว่าด้วยข้อมูลข่าวสารของราชการหน่วยงาน หมายความว่า สำนักสำนักงาน ศูนย์ กอง และให้รวมถึงหน่วยงานอื่น ๆ ที่ตั้งขึ้นในสำนักเลขาธิการนายกรัฐมนตรีข้อ ๖ให้เลขาธิการนายกรัฐมนตรีรักษาการตามระเบียบนี้ และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้เลขาธิการนายกรัฐมนตรีมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสารของราชการ ข้อ ๗[๒]ให้มีคณะกรรมการบริหารข้อมูลข่าวสารของราชการในสำนักเลขาธิการนายกรัฐมนตรีเรียกโดยย่อว่ากขส.สลน. ประกอบด้วยรองเลขาธิการนายกรัฐมนตรีฝ่ายบริหารซึ่งเลขาธิการนายกรัฐมนตรีมอบหมายเป็นประธานกรรมการรองเลขาธิการนายกรัฐมนตรีฝ่ายบริหารเป็นรองประธานกรรมการผู้ช่วยเลขาธิการนายกรัฐมนตรี ผู้อำนวยการสำนัก หัวหน้าสำนักงาน ผู้อำนวยการศูนย์ผู้อำนวยการกอง เป็นกรรมการให้ผู้อำนวยการกองกลาง เป็นกรรมการและเลขานุการหัวหน้าฝ่ายนโยบายและแผน กองกลาง เป็นกรรมการและผู้ช่วยเลขานุการข้อ ๘ ให้ กขส.สลน. มีอำนาจหน้าที่ ดังต่อไปนี้(๑) กำหนดหลักเกณฑ์เกี่ยวกับการบริหารการจัดระบบการขอ การอนุญาต และการบริการข้อมูลข่าวสารของราชการ(๒)ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทของข้อมูลข่าวสารของราชการที่ควรจัดเก็บไว้ที่สำนักเลขาธิการนายกรัฐมนตรีหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารของราชการตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับส่วนราชการและเอกชน(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ ตามที่ กขส.สลน.มอบหมาย(๙) เชิญบุคคลใด ๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสารของราชการ(๑๐)ดำเนินงานอื่นใดตามที่เลขาธิการนายกรัฐมนตรีมอบหมายข้อ ๙ การประชุม กขส.สลน. จะต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ให้นำความในข้อ ๙มาใช้บังคับการประชุมของคณะอนุกรรมการและคณะทำงานที่ กขส.สลน. แต่งตั้งโดยอนุโลมข้อ ๑๑ มติของ กขส.สลน.ต้องได้รับความเห็นชอบจากเลขาธิการนายกรัฐมนตรีก่อนจึงจะดำเนินการตามมตินั้นได้หมวด๒การจัดระบบข้อมูลข่าวสารของราชการ ข้อ ๑๒ให้หน่วยงานในสังกัดสำนักเลขาธิการนายกรัฐมนตรีจัดประเภทข้อมูลข่าวสารของราชการที่มีอยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่น และระเบียบของราชการข้อ ๑๓ ในการดำเนินงานตามข้อ ๑๒ให้หน่วยงานในสังกัดสำนักเลขาธิการนายกรัฐมนตรีจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อย ตามหลักเกณฑ์และวิธีการที่กขส.สลน. กำหนดหมวด๓การขอข้อมูลข่าวสารของราชการและการอนุญาต ข้อ ๑๔ การเข้าตรวจดู ศึกษาค้นคว้าหรือขอสำเนาข้อมูลข่าวสารของราชการ และการอนุญาตให้เป็นไปตามหลักเกณฑ์และวิธีการที่ กขส.สลน. กำหนดข้อ ๑๕ การขอข้อมูลข่าวสารของราชการตามหมายเรียกพยานเอกสารของศาลให้นำเสนอเลขาธิการนายกรัฐมนตรีหรือผู้ได้รับมอบหมายพิจารณาอนุญาตข้อ ๑๖ ข้อมูลข่าวสารของราชการใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวนั้นด้วยหมวด๔การบริการข้อมูลข่าวสารของราชการ ข้อ ๑๗[๓]ให้กองกลางดำเนินการให้บริการข้อมูลข่าวสารของราชการไว้ให้ประชาชนเข้าตรวจดูศึกษาค้นคว้า ตลอดจนเผยแพร่ ขาย จำหน่ายจ่ายแจก รวมทั้งจัดทำสำเนาข้อมูลข่าวสารของราชการด้วยการบริการข้อมูลข่าวสารของราชการนอกจากที่กล่าวในวรรคหนึ่งให้เป็นไปตามหลักเกณฑ์และวิธีการที่กขส.สลน. กำหนดข้อ ๑๘ข้อมูลข่าวสารของราชการที่มีไว้เผยแพร่เพื่อขายหรือจำหน่ายให้คิดค่าใช้จ่ายตามหลักเกณฑ์และวิธีการที่ กขส.สลน. กำหนดข้อ ๑๙ การเรียกค่าธรรมเนียม การขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามหลักเกณฑ์ที่ กขส. สลน. กำหนดในกรณีที่ผู้ขอสำเนาหรือขอสำเนาที่มีคำรับรองถูกต้องเป็นผู้มีรายได้น้อย กขส.สลน. จะพิจารณายกเว้นค่าธรรมเนียมหรือลดอัตราค่าธรรมเนียมให้ตามควรแก่กรณีได้ข้อ ๒๐ รายได้จากการขายหรือจำหน่ายข้อมูลข่าวสารของราชการตามข้อ ๑๘ และค่าธรรมเนียมตามข้อ ๑๙ให้ปฏิบัติตามระเบียบของราชการข้อ ๒๑การบริการส่งข้อมูลข่าวสารของราชการที่เปิดเผยทางโทรสาร ให้ดำเนินการได้ในกรณีเร่งด่วนโดยให้คำนึงถึงความสิ้นเปลืองเช่น จำนวนข้อมูลข่าวสารของราชการ ระยะเวลาและค่าใช้จ่ายในการส่งทั้งนี้ให้หัวหน้าหน่วยงานในสังกัดสำนักงานเลขาธิการนายกรัฐมนตรีเจ้าของเรื่องเป็นผู้พิจารณาอนุญาตหมวด๕สถานที่บริการข้อมูลข่าวสารของราชการ ข้อ ๒๒[๔]ให้กองกลางจัดสถานที่บริการข้อมูลข่าวสารของราชการการติดต่อขอรับข้อมูลข่าวสารของราชการหรือให้คำแนะนำในการติดต่อกับหน่วยงานของรัฐและเป็นผู้ประสานกับหน่วยงานในสังกัดสำนักเลขาธิการนายกรัฐมนตรีเพื่อให้บริการข่าวสารของราชการประกาศณ วันที่ ๖ มิถุนายน พ.ศ. ๒๕๔๓นิพนธ์ พร้อมพันธุ์เลขาธิการนายกรัฐมนตรีระเบียบสำนักเลขาธิการนายกรัฐมนตรีว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๖[๕]นฤดล/ผู้จัดทำ๒๔กันยายน ๒๕๕๑[๑]ราชกิจจานุเบกษา เล่ม ๑๑๗/ตอนพิเศษ ๕๙ ง/หน้า ๑๔/๒๑ มิถุนายน ๒๕๔๓[๒]ข้อ ๗ แก้ไขเพิ่มเติมโดยระเบียบสำนักเลขาธิการนายกรัฐมนตรีว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๖[๓]ข้อ ๑๗ แก้ไขเพิ่มเติมโดยระเบียบสำนักเลขาธิการนายกรัฐมนตรีว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๖[๔]ข้อ ๒๒ แก้ไขเพิ่มเติมโดยระเบียบสำนักเลขาธิการนายกรัฐมนตรีว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๖[๕]ราชกิจจานุเบกษา เล่ม ๑๒๐/ตอนพิเศษ ๓๐ ง/หน้า ๕/๑๒ มีนาคม ๒๕๔๖